Podnikateľský plán
   
k žiadosti o priznanie postavenia Sociálneho podniku pracovnej integrácie
- vzor – má odporúčací charakter

 	Podnikateľský plán žiadateľa o priznanie postavenia SP PI by mal preukázať schopnosť jeho ekonomickej samostatnosti, schopnosť manažovať riziká a schopnosť svojimi výrobkami alebo poskytovanými službami udržať sa v miestnom konkurenčnom prostredí. 
Podnikateľský plán vrátene kalkulácie predpokladaných príjmov, výdavkov a zisku pred rozdelením uvádza  aj spôsob personálneho zabezpečenia výkonu predmetu činnosti SP PI a okruh spolupracujúcich subjektov.

Ciele a stratégia podnikateľského zámeru  založenia a zabezpečenia vyrovnaného hospodárenia SP PI rozpracované v podnikateľskom pláne by mali odpovedať na otázky:                                               
            - čo sa chce dosiahnuť 
            - ako sa to dosiahne
            - kedy sa to dosiahne
- aké sú riziká  

Odporúča sa rozčleniť podnikateľský plán na :

Ťažiskový plán   -  organizačná časť  a ekonomická časť
Plán opatrení      -   poradensko-sprostredkovateľská časť  

Poznámka: 
Zamestnanec, ktorý bol pred  prijatím do pracovného pomeru do sociálneho podniku pracovnej integrácie znevýhodneným uchádzačom o zamestnanie, bude v ďalšom texte uvádzaný ako tzv. “tranzitný“ zamestnanec umiestnený na tranzitnom pracovnom mieste – ide o vytvorené alebo prispôsobené pracovné miesto v sociálnom podniku, na ktoré je prijatý do zamestnania znevýhodnený uchádzač o zamestnanie.

Osnova:
A) Ťažiskový plán   -  organizačná časť  a ekonomická časť

1. Východisková situácia – analýza aktuálneho vývoja regionálneho trhu práce, kde bude pôsobiť sociálny podnik pracovnej integrácie, kde bude realizovať svoje aktivity. Stručný popis východiskovej situácie, zdôvodnenie  zámeru vytvoriť v regióne SP PI. 

 2.  Profil žiadateľa o priznanie postavenia SP PI / organizácia v pôsobnosti žiadateľa 
           - administratívne a technické kapacity
           - vlastnícke vzťahy 

Charakteristika žiadateľa z hľadiska predmetu činnosti. Uvedenie hlavnej náplne činnosti žiadateľa o priznanie postavenia SP PI  podľa SK NACE. Popis spôsobilosti žiadateľa na realizáciu aktivít  činností v SP PI, vrátane spôsobu zabezpečenia podpory a pomoci tranzitným zamestnancom. Uvedenie spolupracujúcich subjektov a personálneho zabezpečenia výkonu predmetu činnosti sociálneho podniku pracovnej integrácie

3.    Marketingová stratégia, produkcia     
                                                      
  3.1  marketingový prieskum
                     - informácie daňové, colné menové ..
                     - informácie o ponuke, dodávateľoch, konkurenčné napätie ...
  3.2   marketingová stratégia     
          - rozvojové tendencie  
           
Informácie o pracovnom trhu v lokalite, odhad rozsahu produkcie podnikateľskej činnosti, reklama, konkurencia, marketingové ciele.

4. Organizačné usporiadanie a model riadenia SP PI
                                          
           		-  odhad správnej réžie
 		-  personálne zabezpečenie výkonu predmetu činnosti SP PI
- odborný personál v pracovno-právnom vzťahu
- administratívny/obslužný personál 
			-  iný personál

Uvedie sa spôsob organizačného zabezpečenia prevádzky SP PI. Je možné odvolať sa na profesnú históriu, kvalifikáciu a skúseností s realizáciou podobných projektov alebo aktivít, ktoré žiadateľ v predchádzajúcom období realizoval  v spolupráci s inštitúciami služieb zamestnanosti pre cieľovú skupinu marginalizovaných občanov na trhu práce. V tejto časti sa zdôvodnia personálne a prevádzkové náklady, ktoré sú nutné pre ekonomické, účelné a hospodárne vedenie prevádzky SP PI, na zabezpečenie činnosti v stanovenom rozsahu a kvalite. Ak je to relevantné, je žiadúce uviesť aj zhrnutie výsledkov finančnej analýzy. 

5. Financie a  ekonomika  SP PI
           
Žiadateľ o priznanie postavenia SP PI  predkladá celkovú finančnú prognózu a priebeh finančných tokov v SP PI minimálne za obdobie 12-tich mesiacov, predpokladané náklady  a výnosy,  podiel vlastného vkladu na celkovom financovaní, iné zdroje financovania.
              - identifikácia materiálových vstupov        
              - investičné náklady
              - prevádzkové náklady
              - druhy financovania
              - finančná spoluúčasť
              - iné 

5.1	Základná  osnova  plánovaného  rozpočtu na  určené obdobie (napr. 12-tich mesiacov) 
       môže byť predložená v podobe  jednoduchej súvahy zahrňujúcej :

V ý s l e d o v k a

Poznámky 
  Číselné hodnoty sú v EUR	
(príjmy)	264 000		
Z toho 
+ tržby
+ predaj služieb
+ príspevky – finančná spoluúčasť   
  úradu na podporu vytvorenia   
  a udržania miest v SP (napr. 15 miest)
+ iné príjmy z profitu - uviesť	
184 000
  25 000

54 000
1 000	

sponzorský dar	
(výdaje)	- 168 510		
Prevádzkové náklady
v tom:
Materiál a priame náklady
Náklady na bežnú prevádzku (energie, prenájom, telekomunikácie, spotrebný materiál .... bankové poplatky)
Tovary
Externé tovary a služby (odčleniť náklady na kmeňových a tranzitných zamestnancov)
             - kmeňoví zamestnanci
             - vzdelávanie tranzitných    
                        zamestnancov /15
- prax, sprostredkovateľské   
           aktivity pre tranzitných  
           zamestnancov
- iné – uviesť konkrétne	

11 000
23 000

10 000
6 010

10

4 500

1 000

500	

- vzdel. kľúčového   
  zamestnanca   k výuke TZ
- externé vzdelávanie, doplnenie školských deficitov, kariérne poradenstvo
	
-  Mzdové náklady 
(odčleniť náklady na kmeňových a tranzitných zamestnancov
kmeňoví zamestnanci /11
tranzitní zamestnanci /15	

60 000
54 000		
-  Investície
Podrobne rozpísať	4 500
	Náklady na vytvorenie nových pracovných miest	
Hospodársky výsledok	95 490		

5.2
Rozpočet môže byť predložený, najmä u žiadateľov, ktorí  už pôsobia na trhu viac ako jedno uzavreté účtovné obdobie kalendárneho roku, formou účtovných modelov podľa priložených príkladov: 

5.2.1 Žiadateľ o priznanie postavenia SP PI účtujúci v sústave podvojného účtovníctva

Použité termíny v modeli	Riadok výkazu -07	
Aktíva celkom (spolu majetok)	S_001	
Cudzie zdroje (cudzí kapitál)	S_086	
HV za účtovné obdobie (po zdanení)	V_57	
Pracovný kapitál	S_032-S_102	
Tržby za predaj výrobkov a výkony	V_01+V_05	
Úroky výnosové	V_37	
Vlastný kapitál (vlastné imanie)	S_066	
Zisk pred zdanením	V_25+V_45+V_50-V_51	
     
       S –  súvaha
      V –  výkaz ziskov a strát, číslo predstavuje riadok z predmetného tlačiva
   5.2.2 Žiadateľ o priznanie postavenia SP PI účtujúci v sústave jednoduchého účtovníctva
   
Použité termíny v modeli	Riadok výkazu -07	
Majetok celkom	VMZ_15	
Záväzky celkom	VMZ_20	
Rozdiel majetku a záväzkov	VMZ_21	
Príjmy celkom	VPV_04	
Výdavky celkom	VPV_10	
Rozdiel príjmov a výdavkov	VPV_11	

VMZ – výkaz o majetku a záväzkoch,
VPV  – výkaz o príjmoch a výdavkoch, číslo predstavuje riadok z predmetného tlačiva

V komentári k rozpočtu je žiadúce plánované aktivované vlastné výkony SP PI uviesť osobitne,  plánované náklady na  tranzitných zamestnancov na tranzitných pracovných miestach v SP PI v procesoch ich reintegrácie, kvalifikácie a  sprostredkovania zamestnania na voľnom trhu práce odčleniť od nákladov kmeňových zamestnancov.

Okruh spolupracujúcich subjektov

Žiadateľ uvedie konkrétne spolupracujúce subjekty ktoré budú pri plnení podnikateľského plánu spolupracovať, dodávatelia, odberatelia. Každý subjekt uvedie samostatne s popisom jeho úlohy v podnikateľskom pláne, s uvedením názvu, sídla, IČO, kontaktnej osoby, telefonického kontaktu.

    B) Plán opatrení - poradenská časť  

Spôsob zabezpečenia podpory a pomoci tranzitným zamestnancom   
 
SP PI,  ktorí pred prijatím do zamestnania boli ZUoZ.
Žiadateľ uvedie konkrétne formy so spôsobom zabezpečenia opatrení ako napr.:

-	organizácia starostlivosti a tréningových možností tranzitných zamestnancov v rámci sociálneho  podniku pracovnej integrácie
-	odstránenie prekážok sprostredkovania a reintegrácia časovo ohraničených zamestnaní na dobu určitú na otvorený trh práce
-	zlepšenie šance reintegrácie tranzitných zamestnancov cieleným rozšírením alebo zmenou kvalifikácie – príprava – predloženie „ balíka sociálno-pedagogických ponúk na rozhodujúce zlepšenie zamestnateľnosti osôb umiestnených na tranzitných pracovných miestach.

Aktivity majú prepojenie   na plánovaný rozpočet :
-	náklady na prípravu PM
-	náklady na kvalifikáciu zamestnaných tranzitných zamestnancov
-	náklady na nutnú sociálno-pedagogickú starostlivosť a integračnú pomoc pre tranzitných zamestnancov
-	náklady na kľúčových zamestnancov  potrebné k odbornému vedeniu tranzitných zamestnancov

6.  Riadenie rizík, prognóza

Popis, ako bude činnosť SP PI pokračovať po skončení podporného finančného obdobia, ako sa zabezpečí  udržateľnosť SP PI z finančného a prevádzkového hľadiska. Uviesť porovnateľné sledovateľné ukazovatele progresu ako napr. plánovaný počet zamestnancov pred a po skončení podporného finančného obdobia, plánovaný počet úspešne  umiestnených zamestnancov na voľnom trhu práce... 
Uviesť konkrétne nástroje pri riadení rizík z nedosiahnutia vyrovnaného hospodárenia počas starostlivosti o tranzitných zamestnancov na tranzitných pracovných miestach v SP PI v procesoch ich reintegrácie, kvalifikácie, sprostredkovania zamestnania na voľnom trhu práce.